****

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

GRADONAČELNIK

KLASA: 372-02/25-01/02

URBROJ: 2170-6-4-7-25-1

Delnice, 20. ožujka 2025.

Na temelju članka 48. Zakona o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 144/20, 98/19,123/17), članka 60. Statuta Grada Delnica (SN GD 2/21), a sukladno odredbama Zakona o udrugama (NN broj 74/14, 70/17, 98/19, 151/22), te Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ( NN broj 26/15) Gradonačelnica Grada Delnica donosi

**ODLUKU**

**o raspisivanju i objavi Javnog natječaja za dodjelu poslovnog prostora u vlasništvu Grada Delnica na korištenje udrugama**

**I.**

Ovom Odlukom raspisuje se Javni natječaj za dodjelu prostora u vlasništvu Grada Delnica na korištenje udrugama za provođenje aktivnosti od interesa za opće dobro (u daljnjem tekstu: Javni natječaj)

**II.**

Javnim natječajem, udrugama će se dodijeliti sljedeći prostor u vlasništvu Grada Delnica na korištenje za provođenje aktivnosti od interesa za opće dobro:

 -poslovni prostor koji je predmet ovog Natječaja nalazi se u Delnicama, Trg 138. brigade HV 4, k.č. br. 15533, u potkrovlju zgrade, soba 57, te se sastoji od uredskog prostora, ukupne površine 18,90 $m^{2}$.

**III.**

Dokumentacija za provedbu Javnog natječaja sastavni je dio ove Odluke, a obuhvaća:
1. odluku o dodjeli prostora u vlasništvu Grada Delnica na korištenje udrugama za provođenje aktivnosti od interesa za opće dobro

2. tekst Javnog natječaja

3. obrazac prijave na Javni natječaj

4. obrazac izjave o nepostojanju duga

5. obrazac izjave o financiranim projektima udruge iz javnih izvora

6. obrazac izjave o partnerstvu

7. obrazac prijave za usklađenje ugovora

8. obrazac volontiranja udruge

**IV.**

Uvjeti Javnog natječaja su:

1. udruga mora biti upisana u Registar udruga Republike Hrvatske (ili u drugi odgovarajući registar) i imati registrirano sjedište u gradu Delnice najmanje jednu godinu prije dana objave Javnog natječaja;

2. udruga mora biti upisana u Registar neprofitnih organizacija;

3. osoba/e ovlaštene za zastupanje udruge moraju biti u mandatu;

4. udruga mora uredno plaćati doprinose i poreze te druga davanja prema državnom proračunu i proračunu Grada Delnica;

5. udruga mora imati organizacijske kapacitete i ljudske resurse za provedbu aktivnosti;

6. udruga mora imati transparentno financijsko poslovanje;

7. da se protiv udruge i osobe ovlaštene za zastupanje udruge ne vodi kazneni postupak i da nije pravomoćno osuđena za prekršaj ili kazneno djelo iz članaka 48. uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge;

8. ako udruga namjerava prostor koristiti u suradnji/ partnerstvu s drugom/ drugim udrugom/ udrugama, partnerski odnos mora trajati duže od jedne godine, a suradnička/partnerska udruga mora ispunjavati uvjete iz ovog članka;

9. aktivnosti se moraju provoditi na području Grada Delnica;

10. udruga mora uredno ispunjavati obveze iz svih prethodno sklopljenih ugovora o korištenju gradskog prostora;

11. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom i Pravilnikom.

**V.**

Prijava na natječaj mora sadržavati:

1. izvadak iz matičnog registra u koji je udruga upisana;

2. dokaz da je osoba/e ovlaštena za zastupanje udruge u mandatu;

3. presliku statuta, sa svim izmjenama i dopunama (usklađen sa Zakonom o udrugama i ovjeren od nadležnog upravnog tijela);

4. dokaz o upisu u Registar neprofitnih organizacija (ispis internetske stranice RNO-a);

5. ispunjene, potpisane i ovjerene obrasce navedene u natječajnoj dokumentaciji;

6. ispunjeni obrazac izjave osobe ovlaštene za zastupanje prijavitelja o nepostojanju duga s osnove potraživanja grada Delnica (izvornik ili ovjerenu presliku);

7. izvornik ili ovjerenu presliku potvrde Porezne uprave o stanju duga po osnovi javnih davanja o kojima službenu evidenciju vodi Porezna uprava, ne starija od 30 dana od objave javnog natječaja;

8. izvornik ili ovjerenu presliku uvjerenja Općinskog kaznenog suda da se protiv udruge i osobe ovlaštene za zastupanje udruge ne vodi kazneni postupak, ne starijeg od 6 mjeseci od objave javnog natječaja;

9. popis zaposlenih osoba u udruzi ili voditelja projekata, njihovo zvanje, naziv radnog mjesta i sažetak opisa poslova;

10. presliku financijskog izviješća za prethodnu godinu (za obveznike dvojnog i jednostavnog knjigovodstva) s pečatom o zaprimanju nadležnog tijela:

11. na Obrascu prijave na javni natječaj naveden popis aktivnosti koje će se provoditi u prostoru, za provođenje kojih je prijavitelj registriran i koje su u okviru oglašene namjene-područja aktivnosti za prostor za koji se podnosi prijava na natječaj.

12. ako udruga-prijavitelj namjerava prostor koristiti u suradnji/partnerstvu s drugom/drugim udrugom/udrugama, obrazac prijave o postojanju partnerskog odnosa dužeg od jedne godine na kojem su javnobilježnički ovjereni potpisi osoba ovlaštenih za zastupanje udruge-prijavitelja i svih partnera te dokumentaciju navedenu u točkama 1., 2., 6., 7., 8., i 10. ovoga članka za suradničku/partnersku udrugu;

13. druge dokaze i dokumentaciju koju udruga navodi u svojoj prijavi.

**VI.**

Javni natječaj objavit će se 01. travnja 2025. godine i bit će otvoren do 30. travnja 2025. godine.
Tekst javnog natječaja objavit će se na oglasnoj ploči gradske uprave, dok će se dokumentacija za provedbu Javnog natječaja objaviti u cijelosti na službenoj web stranici Grada Delnica.

**VII.**

Ova odluka stupa na snagu danom donošenja.

**GRADONAČELNICA**

 **Katarina Mihelčić**